b'\n_START_ARTICLE_\nPrimo\xc5\xbe Kozmus\n_START_SECTION_\n\xc5\xbdivljenjepis\n_START_PARAGRAPH_\nOsnovno \xc5\xa1olo je obiskoval v Brestanici, medtem ko je obiskoval srednjo \xc5\xa1olo v Bre\xc5\xbeicah; tu se je pri\xc4\x8del aktivno ukvarjati s \xc5\xa1portom. Sprva je bil aktiven v mo\xc5\xa1tvenih \xc5\xa1portih (rokomet, nogomet, odbojka), nato pa se je pri\xc4\x8del ukvarjati z atletiko; sprva je tekmoval v skoku v vi\xc5\xa1ino, nato pa se je po vzoru svoje sestre za\xc4\x8del ukvarjati z metom kladiva.\n_START_SECTION_\nPregled kariere\n_START_PARAGRAPH_\nLeta 1996 je postal mladinski dr\xc5\xbeavni rekorder in leta 2000 tudi \xc4\x8dlanski rekorder._NEWLINE_Bil je \xc4\x8dlan slovenske odprave na olimpijskih igrah v Atenah 2004 in slovenske odprave na olimpijskih igrah v Pekingu 2008. V Pekingu je postal olimpijski prvak v metu kladiva, to\xc4\x8dno leto dni pozneje pa v Berlinu \xc5\xa1e svetovni prvak. Je tudi prvi Slovenec, ki je na olimpijskih igrah in svetovnem prvenstvu v atletiki prejel zlato medaljo._NEWLINE_2. septembra 2009 je na mednarodnem mitingu v Celju dosegel izid 82,58 m in s tem postavil svoj nov osebni in dr\xc5\xbeavni rekord ter najbolj\xc5\xa1i izid sezone na svetu._NEWLINE_7. oktobra 2009 je nepri\xc4\x8dakovano sporo\xc4\x8dil, da vsaj za\xc4\x8dasno iz osebnih razlogov kon\xc4\x8duje svojo kariero. Prekinitev je trajala eno leto, do 25. oktobra 2010, ko je javnosti sporo\xc4\x8dil, da se vra\xc4\x8da v aktivni \xc5\xa1port in da se bo udele\xc5\xbeil olimpijskih iger leta 2012 v Londonu.'